
ОБЩИ ПОЛОЖЕНИЯ

Сериозен проблем за образователната ни система са броят на отсъствията на учениците, некоректното им отразяване в училищната документация и бавният темп на намаляване на преждевременно напусналите училище ученици от задължителната училищна възраст.
Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образованието. Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане или вече напуснал училище.
Предприемането на адекватни и ефективни мерки от педагогическите екипи за намаляване броя на отсъствията и броя на преждевременно напусналите училище ученици следва да се основават на задълбочен анализ на причините, пораждащи тези явления, на оценка на ефикасността на съществуващите мерки и училищната политика.
Програмата е приета на заседание на педагогическия съвет с решение Протокол № 7 от 13.09.2017 г.  г., съгласувана от обществения съвет на училището, протокол №6/11.09.2017 г. и е  утвърдена от директора на училището със заповед № РД-01-   /13.09.2017 г.
Актуализирана, решение на ПС от 10.09.2021 г., протокол № …
Предлаганата програма е основана на разбирането, че главна ценност в образователната система е ученикът. 
На основата на идентифицираните проблеми в програмата са представени конкретни мерки за реализиране на определените дейности.
 
Задачите на програмата са:
1. Да очертае дейности  по формулираните мерки. 
 2. Да представи план за действие.

І. Мерки

1.Мерки за недопускане на фиктивно записване на ученици от всички форми на обучение
						Отговорници: директор, кл. ръководители
2. Проучване и анализиране на основните причини за отсъствията на учениците и риска 
от преждевременно  напускане на училище.
                                                               Отговорници: кл. ръководители, учители ЦДО        
3. Механизъм за идентификация на учениците в риск от отпадане							               Отговорници: кл. ръководители, учители ЦДО        
4. Разработване и прилагане на мерки за намаляване на отсъствията на учениците.
Отговорници:  кл. ръководители, учители ЦДО        
5. Мерки за подкрепа на учениците в риск от напускане чрез различни форми на ученическо самоуправление. 			
						Отговорници: ученически съвет	
6. Мерки за подкрепа на учениците в риск с участието на родителската общност.
						Отговорници: кл. ръководители и родители
7. Разработване на механизъм за контрол на редовното и точното отразяване/нанасяне на отсъствията на учениците в училищната документация.
						Отговорници: зам.-директор
9. Механизъм за реинтеграция на отпадналите от училището ученици.
                                                                   Отговорници: кл. ръководители, учители ЦДО
Дейности

Дейност 1. Мерки за недопускане на фиктивно записване на ученици от всички форми на обучение:
         1.1.Своевременно информиране за статута на учениците чрез поддържане на връзка с  обществени институции;
   1.2.Осъществяване на постоянна връзка с кметовете на  населените места, от които пътуват учащите се;
   1.3.При необходимост осъществяване на посещения от страна на педагогическите специалисти  по домовете на ученици в риск  от отпадане от училище;
         1.4.Своевременно попълване на регистъра в информационната система „Админ-RS“ – отразяване процесите на записване, преместване, преминаване в друга форма на обучение и напускане на образователната система
  1.5.Ежемесечно актуализиране на базата данни за броя на учениците и представяне в РУО.

Дейност 2. Проучване и анализиране на основните причини за отсъствията на учениците и риска от преждевременно  напускане на училище.
2.1.Идентифициране на ученици в риск от отпадане (класен ръководител, учител ЦДО);
2.2.Ролята на класния ръководител (индивидуална работа с ученици в риск в часовете за консултации);
2.3.Гражданско образование с приоритет на здравно образование и професионално ориентиране;
2.4.Ученическо самоуправление;
2.5.Осигуряване на целодневно обучение на учениците от V-VІІ клас;

Дейност 3.  Механизъм за идентификация на учениците в риск от отпадане
      3.1.Класните ръководители в началото на учебната година, след проучване, изготвят индивидуална оценка за всеки ученик в риск. Резултатите от оценката на ситуацията на учениците под формата на доклад се предават на директора. 
Срок: (30 октомври)
           Отговорници: кл. ръководител
      3.2.Създаване на регистър за учениците в риск в училището (информацията в този регистър може да се получи от друго училище, когато ученикът се премества, по служебен път). 										
                                                                                                 Срок: постоянен	
                                                                Отговорници: кл. ръководител, учител ЦДО
     3.3.Формиране на екипи според идентифицираните потребности на учениците в риск да отпаднат от училище. (В екипа може да се включат представители на класните ръководители и други учители, на УКПППУ, на родителите, на учениците.)
- за ученици в риск да отпаднат от училище поради натрупани образователни дефицити и  трудности в ученето;
                 	 	                                               Отговорници: кл. ръководители,
                                                                                   учители, родители,ученици
- за ученици в риск да отпаднат от училище поради поведенчески проблеми;
                                                        Отговорници: кл. ръководители, зам.-директор                                               
- за ученици  в риск да отпаднат от училище поради социално-икономически причини;
                                                        Отговорници: кл. ръководители, родители, директор
Идентифициране на причините/фактори, които оказват силно влияние върху отпадането от училище.
Социално-икономически причини
· Лошото качество на живота на определени социални слоеве поставя сериозни препятствия пред образованието на децата и младежите от тези групи. 
· Ниските доходи не позволяват на много семейства да покрият разходите на своите деца за образование (за учебници, тетрадки, дрехи, храна) и се посочват от родителите като главна причина за отпадане.
· Бедността на семейството е съществена причина за отпадането от училище.
· От друга страна, ученикът, който не посещава училище, е ценен и като трудов ресурс и често подпомага формирането на семейния бюджет или участва в домакинската работа. Основната им заетост е свързана със:
-събирането на вторични суровини или работа в строителството 
-ученици, които помагат на своето семейство чрез грижа за някои от своите братя, сестри, по-възрастен човек или в домашното стопанство.
Образователните причини за отпадане от училище 
· затрудненията при усвояване на учебния материал
· [bookmark: _GoBack]слаб интерес към учебния процес и произтичащото от него нежелание да се посещава училище 
· наличие на конфликтни отношения със съученици.
Етнокултурната среда на детето оказва съществено влияние 
· ранното встъпване в брак 
· лош жизнен стандарт и битови условия, безработица и др.
· влиянието на семейството (отглеждане на деца в непълни семейства
ниско образователно равнище на родителите, безотговорно родителство и др.). 
Познаването на тези специфични гледни точки, които често извеждат проблема отвъд собствената отговорност за неговото причиняване и съществуване, е важна предпоставка за ефективната превенция и ограничаване на отпадането от училище. 
Родителите акцентират върху трудната икономическа ситуация на семейството, бедността и невъзможността да се посрещнат разходите, свързани с образованието на детето. 
Дейност 4.  Разработване и прилагане на мерки за намаляване на отсъствията на учениците. 
4.1. Преосмисляне и планиране на работата с родителите 
· Провеждане на тематични  родителски срещи
· Възможност да признаем собствените си грешки и желанието за промяна
· Умението да кажем, че имаме нужда от тяхната помощ
· Родителите –активни партньори и хора с идеи
· Разпределението на отговорности и ангажименти
· Дейности по проект по НП  „Участвай и променяй – родителят, активен партньор в училищния живот”
4.2. Превръщането на училището в място, в което всяко дете има място за изява
· Включване на учениците във факултативна подготовка
· Създаване на клубни форми  за занимания по интереси; кръжоци (според желанията на учениците), реализирани съвместно от учители и родители на доброволен принцип
· Организиране на различни конкурси и училищни инициативи
· Участие в общински и областни състезания и олимпиади
· Подобряване на системата за провеждане на консултации
· Гарантирането на личната свобода и достойнството на децата
· Възможност за участие в училищния живот като партньори
· Възможност за чести срещи с представители на различни институции, външни на училището.
4.3. Превенция на отсъствията от училище и ранното напускане на системата
· Индивидуална работа от страна на учители, класни ръководители, учители ЦДО със застрашените от отпадане ученици
· Засилване обучението по гражданско и здравно образование чрез беседи, срещи и интерактивни дейности
· Активизиране на ученическото самоуправление чрез включване на повече ученици в проекти на училището
· Осигуряване на ресурсно подпомагане на учениците със СОП
· Стриктно отбелязване на отсъстващите ученици и системни текущи проверки от страна на ръководството на училището
· Своевременно информиране на родителите за отсъствията и успеха на учениците срещу подпис
· Съвместни дейности с училищния обществен съвет за преодоляване на проблема с отпадане на ученици от училище
· Съвместна работа с МКБППМН , ДСП, отдел ,,Закрила на детето“, ДПС при РУ
·  Популяризиране на добрите постижения на учениците на училищни празници и извънкласни мероприятия
· Организиране на извънучилищни дейности и извънкласни клубове по интереси


Дейност 5. Мерки за подкрепа на учениците в риск от напускане чрез различни форми на ученическо самоуправление.  
В СУ “Христо Ботев” гр.Лозница  функционира ученически съвет, който се основава на принципа на самоуправлението.
Самоуправлението в училище:
- както в защита на правата и личността на ученика, така и за спазване на неговите задължения
-   с цел осъществяване на връзка между ученическия съвет и обществеността
-  за равноправно участие на ученици, родители и учители при решаването на проблеми
-  за спазването на етиката между ученици и учители
-  се основава на прозрачност в работата на ученическия съвет.
Обект на дейността на ученическия съвет са:
- учебно-възпитателната работа в училище
- организиране  и активизиране на живота на учениците в училище
- познаване и спазване на правата и задълженията на учениците
- опазване на училищното имущество.
Основни задачи са: 
- С цялостната учебно-възпитателна работа да се съдейства за придобиване на интелектуални умения, социална култура и гражданска ангажираност, необходими за пълноценен живот на учениците в постоянно променящите се обществени отношения.
- Да се създадат предпоставки за личностна мотивация и ангажираност на учениците за съзнателно и активно участие в учебно-възпитателния процес, в училищните и извънучилищните дейности и мероприятия.
- Да се работи целенасочено за формиране у учениците на гражданско съзнание и социално поведение.
- Да се създадат подходящи условия и предпоставки за прилагане и развитие на различни форми на ученическо самоуправление и самоконтрол чрез училищния ученически съвет, ученическите съвети по класове и формираните във връзка с изпълнение на конкретни дейности комисии.
Мерки
· Подготовка на материали за 22 септември, 1 ноември,  Коледа, Св. Валентин, 3- ти март,Осми март, 2 юни;
· Оформяне на кът във фоайето на училището и изготвяне на коледна украса на училището “ Нощта на чудесата”
· Коледна дарителска акция за дом за деца, лишени от родителски грижи; 
· Изработване на мартенички;
· Участие в акции за събиране, сортиране на детски играчки и дрехи и посещение на детски домове; 
· Изготвяне на забавни материали и игри за деца от домове;
· Участие в мероприятията на ученическия съвет, клубове, училищна библиотека;
· Участие в организираните дейности по проект “Участвай и променяй – родителят, активен партньор в училищния живот”

Дейност 6. Мерки за подкрепа на учениците в риск с участието на родителската общност. 
· Работа с ученици и семействата им преди възникване на проблеми и рискове;
· Индивидуална работа с всеки ученик в риск да отпадне от училище;
· Повишаване чувствителността на родителите към нуждите на децата им и развитие на умения за тяхното посрещане;
· Запознаване на родителите с правилника на училището и възможностите, които то дава за обучение и възпитание на децата; 
· Материално подпомагане на нуждаещи се семейства: безплатно осигуряване на  дрехи и учебници и/или учебни помагала и пособия;
· Осигуряване на индивидуални часове за консултация за подпомагане на  изоставащите ученици; 
· Специализирана педагогическа подкрепа за изоставащите и застрашени от отпадане от училище;
· Разширяване на обхвата на учениците в целодневна форма на организация на учебния ден;
· Осигуряване на средства за приобщаване на изоставащите и застрашени от отпадане към извънкласните форми на училищен живот;
· Развитие на умения за взаимопомощ и приемане на различията;

Дейност 7.  Механизъм за контрол на редовното и точното отразяване/нанасяне на отсъствията на учениците в училищната документация.

Цел: Настоящият механизъм е разработен с цел превенция на отсъствията на учениците.
Задача: Осъществяване на контрол за редовното и точното нанасяне/отразяване на отсъствията на учениците в училищната документация.
Отговорници: класен ръководител, учител, учител ЦДО, зам.-директор, директор. 
Дейности, разпределени, както следва:
1. Учител. 
         1.1.В началото на учебния час отразява в дневника(хартиен, електронен) на класа номерата на закъснелите и отсъстващите ученици.
         1.2.Ефективно провеждане на консултации по учебни предмети и допълнителни занимания с  ученици.
      1.3.Своевременно информира класните ръководители за наличие на ученици с допуснати голям брой извинени и неизвинени отсъствия по съответния учебен предмет.
            2.Учител ЦДО
         2.1.В началото на учебния час, по програмата за целодневна организация на учебната дейност,  отразява в дневника (хартиен, електронен) на групата номерата на закъснелите и отсъстващите ученици.
         2.2.Ефективно провеждане на консултации по учебни предмети и допълнителни занимания с  ученици и търси съдействие от ръководството на училището.
         2.3.Своевременно информира класните ръководители за наличие на ученици с допуснати голям брой извинени и неизвинени отсъствия по съответния учебен предмет.
3.Класен ръководител.
          3.1. Нанася стриктно броя извинени и неизвинени отсъствия на учениците в дневника (хартиен, електронен) на класа и в ученическата книжка.
          3.2.При установяване на голям брой извинени и/ или неизвинени отсъствия своевременно информира  родителите за отсъствията и успеха на учениците. 
          3.3.Ежемесечно, до 3-то число, отразява общия брой извинени и неизвинени отсъствия на учениците в книга за контрол и предава същата на зам.-директор. 
          3.4.Ежемесечно писмено подава справка за отсъствията на учениците до директора.
          3.5.Изготвя писмено предложение до директора на училището относно ученици, предложени за налагане на наказание съгласно ЗПУО.
	4. Директор / зам.-директор.
          4.1.Разглежда подадените писмени предложения относно ученици, предложени за санкциониране.
          4.2.Извършва системни проверки на дневници(хартиени, електронни), бележници и следи за редовното нанасяне на отсъствията на учениците в дневника на класа и в ученическата книжка.
          4.3.Извършва периодични проверки по време на учебен час относно съответствие между броя на отсъстващите ученици и броя на нанесените отсъствия в дневника на класа. 
          4.4.Писмено уведомява ДСП, отдел „Закрила на детето” за предстоящи наказания на ученици. 
          4.5.Извършва ежемесечен контрол върху изпълнението на задълженията на педагогическите екипи за непрекъснат контакт и информиране на родителите за развитието на ученика и отсъствията му.

Дейност 8.  Механизъм за реинтеграция на отпадналите от училището ученици
· Идентифициране на отпаднали ученици;
· Мотивиране на отпадналите за продължаване на образованието чрез провеждане на лични срещи;
· Работа с отпадналите ученици и техните семейства;
· Преодоляване на социалните пречки пред реинтеграцията на отпадналите ученици: закупуване на учебни пособия, материали и др.
· Дейности за наваксване на пропуснатия учебен материал, вкл. допълнителни занимания, допълнителни часове и др.; 
· Допълнителни занимания с  учениците, за които българският език не е майчин език;
· Провеждане на допълнително обучение на педагогическите специалисти за работа с отпаднали ученици;
· Организиране на срещи с родители и с ученици с цел разясняване необходимостта от завършена степен на образование; 
· Идентифициране на ученици с изявени дарби, които да бъдат мотивирани да развиват своята дарба чрез допълнителни занимания; 
· Стимулиране чрез материална подкрепа на талантливи ученици, чрез предоставяне на материали и пособия, необходими за развитие на дарбата на деца от социално слаби семейства.

